Cebra

A **cebra** pertence á familia dos cabalos, nativa de África central e do sur. Teñen raias verticais negras e brancas nos cuartos dianteiros, tendendo horizontalmente cara á parte traseira do animal. No seu hábitat natural realizan migracións en grandes mandas en busca de alimentos.

O 31 de xaneiro celébrase o Día Internacional das Cebras.

## Especies 
Hai tres especies e moitas subespecies. As poboacións de cebras varían moito, e as relacións e status taxonómicos de moitas das subespecies son pouco claros. Por outro lado, convén recordar que a palabra "cebra" non representa unha realidade dende o punto de vista evolutivo, senón que agrupa artificialmente tres especies en función dun carácter (a pel a raias) que non é derivado, senón primitivo. As raias aparecen tamén en maior ou menor medida nas patas e lombo dos asnos e cabalos salvaxes, e se manifestan máis fortemente nos híbridos, aínda que entre os proxenitores non haxa ningunha cebra de por medio (caso das mulas), evidenciando que a presenza de raias é un carácter antigo dentro do xénero *Equus* e non un derivado propio dun subgrupo dentro deste. As cebras, simplemente, foron *un paso máis alá* no desenvolvemento dunhas raias que xa posuían, mentres que os cabalos e asnos tenderon a perdelas ou *enmascaralas*. Aínda que a taxonomía das cebras segue sendo dubidosa, certos estudos como o de Debra K. Bennett (publicado baixo o expresivo título *As raias non fan á cebra*) indican que a cebra de planicie e a de Grévy son especies irmás, pero que a cebra de montaña está máis emparentada co cabalo que con estas. Dentro dos équidos actuais, o grupo tradicional formado polos asnos africanos e asiáticos sería o único cunha historia evolutiva detrás que o ratifica.

* A **cebra común**, **cebra de planicie** (*Equus quagga*, anteriormente *Equus burchelli*) é a máis común, e ten aproximadamente cinco subespecies distribuídas arredor de gran parte do leste e sur de África.

* A **cebra de montaña** (*Equus zebra*) do suroeste de África xeralmente ten unha capa lisa coa barriga branca e raias máis angostas que a cebra de planicie. Ten dúas subespecies e é clasificada como especie en perigo.
* A **cebra de Grévy** (*Equus grevyi*) é a de maior tamaño, con crina hirsuta e testa longa e estreita que lle confire certo aspecto de mula. Habita os herbazais semiáridos de Etiopía, Somalia e Kenya do norte. Tamén se atopa en perigo.
* **Familia équidos**
** Cabalo de Przewalski, *Equus przewalskii*
** Cabalo doméstico, *Equus caballus*
** Burro, *Equus asinus*
** Onagro ou asno asiático, *Equus hemionus*
** **Cebra común**, *Equus quagga*
*** Quagga, *Equus quagga quagga* (extinta)
*** Cebra de Burchell, *Equus quagga burchelli* (¿extinta?)
*** Cebra de Grant, *Equus quagga boehmi*
*** Cebra de Chapman, *Equus quagga antiquorum*
*** Cebra de Selous, *Equus quagga selousi*
** **Cebra de montaña**, *Equus zebra*
*** Cebra de montaña do Cabo, *Equus zebra zebra*
*** Cebra de Hartmann, *Equus zebra hartmanni*
** **Cebra de Grévy**, *Equus grevyi*
*** (sen subespecies)

## Galería de imaxes

Zebra chapman za 2003.jpg|Cebra de Chapman (*Equus quagga antiquorum*)
200408 Zèbre de Grévy.JPG|Cebra de Grévy
Equus quagga quagga, coloured.jpg|Quagga (extinta)

## Véxase tamén